மாய ஒளிசிதறும் திசை நோக்கி

மாய ஒளிசிதறும் திசை நோக்கி எம்.ரிஷான் ஷெரீப் ய பயணம்!  அவளது பிரயாணத்தின் குறுக்கீடான! அகன்ற வாயிலைத் திறந்தபோது! சுவாசத்திலடித்தது சாத்தானின் வாடை! வேட்டை நாயொன்றைப் போலவந்து! சதைகள் கவ்வமுயன்ற பொழுது! வேடிக்கை காட்டித் ! தப்பிக்கத் தெரியவில்லை அவளுக்கு! தூக்கிப் போட்டு இரை நோக்கவைக்க! இறைச்சித் துண்டுகளும் கைவசம் இல்லை! அவளுடல் பாகங்கள் குறித்தே! சாத்தானுக்குக் குறியிருந்தது! சூழச் சூழ வந்து அவளைத்! தொட்டணைத்துத் தன் ! பற்தடங்களைப் பதிக்கமுயன்றகணம்! தேவதூதனொருவனின் மெல்லிறகுக் காற்று! இருவருக்குமிடையே ஓர் அணையை எழுப்பிற்று! மாயக்கரமொன்று அவளதிர்ந்த நெஞ்சை ! ஆறுதல்படுத்தி விழிநீர் துடைத்திற்று! கீறல்கள் மட்டும் சுமந்து! எப்படியோ சாத்தானைக் கூண்டொன்றிலடைத்திட்டாள்! எம்பி எம்பியது அவளிடம் வர! முயற்சித்தபடியேயிருக்க! அவளது பயணம் தேவதூதனை நோக்கித்! திசைமாறிற்று! இன்று ! தூரத்து ஒளியொன்று பார்வையில் இடறிட! நெடுஞ்சோலைகள் தாண்டிப்! பசும்வெளிகள் தாண்டி! வற்றாத அழகிய நீர்வீழ்ச்சிகள் தாண்டி! நிலவற்ற நடுநிசிகளில் கூட! அவனது மெல்லிறகுகள் கொண்ட ! அருட்கரங்களைத் தேடியே! அவள் பாதங்கள் தொலைந்தபடியிருக்க! அணையெழுப்பிய மெல்லிறகுக் காற்றே! நீயறியாயோ வெந்துருகும் அவள் சுடுமூச்சை ?! விழிநீரழித்த மாயக்கரமே! நீயறியாயோ பிரவகிக்கும் ! அவள் துயரங்களின் மூர்க்கத்தை ?! -எம்.ரிஷான் ஷெரீப்,! மாவனல்லை